Մենք ընդգծում ենք, որ շուկայական տնտեսության վրա հիմնված տնտեսական համագործակցությունը մեր հարաբերությունների էական տարրն է և կնպաստի բարգավաճող ու միասնական Եվրոպայի կառուցմանը: Ժողովրդավարական հաստատություններն ու տնտեսական ազատությունը խթանում են տնտեսական ու սոցիալական առաջընթացը, ինչպես դա ընդունվում է Տնտեսական համագործակցության Բոննի խորհրդաժողովի փաստաթղթում, որի արդյունքները մենք վճռականորեն պաշտպանում ենք: